section_heading: Uravnoteženost vrsta u igrama
paragraph_text: U igrama Pokémon Red, Blue i Yellow, prvotne kombinacije tipova stvorile su snažnu silu u vidu Psihičkih Pokémona. Pokémon Duhovi i Pokémoni Bube bili su učinkoviti protiv Psihičkih Pokémona, no samo u teoriji. U praksi, jedini Duh napadi koji su uzrokovali štetu bila je tehnika Lizanja (Lick) koja je činila nisku razinu štete, a u Red i Blue verziji uopće nije djelovala na Psihičke Pokémone, te tehniku Noćne sjene (Night Shade), čija je količina štete bila jednaka razini Pokémona koji ju koristi bez obzira na vrstu protivnika. Uz to, tijekom tog vremena bio je nezamjetan broj Buba napada. Nadalje, Psihički su napadi bili super učinkoviti protiv Buba Pokémona (poput Beedrilla) kao i sva tri Pokémon Duha (Gastly, Haunter i Gengar) koji su postojali u to vrijeme, pošto ovi Pokémoni imaju dodatni Otrovni tip, koji je slab na Psihičke napade.